NÁVRH
UZNESENIE VLÁDY SLOVENSKEJ REPUBLIKY
č. ...
z   2008

k návrhu na zrušenie vybraných úloh uznesenia vlády SR
č. 1035 z 5. decembra 2007

Číslo materiálu:		
Predkladateľ:	minister financií	
Vláda SR 
A.	zrušuje
A.1.	úlohy B.1., B.2. a B.3. uznesenia vlády SR č. 1035 z 5. decembra 2007 k Postupom pre audit štrukturálnych fondov, Kohézneho fondu a Európskeho fondu pre rybné hospodárstvo na programové obdobie 2007 – 2013
B.	ukladá
podpredsedovi vlády a ministrovi školstva
ministrovi financií
ministrovi výstavby a regionálneho rozvoja
ministerke práce, sociálnych vecí a rodiny
ministrovi dopravy, pôšt a telekomunikácií
ministrovi životného prostredia
ministrovi hospodárstva
ministerke pôdohospodárstva
ministrovi zdravotníctva
vedúcemu Úradu vlády SR

B.1.	uzatvoriť dohody o spolupráci pri výkone auditu štrukturálnych fondov, Kohézneho fondu a Európskeho fondu pre rybné hospodárstvo na programové obdobie 2007 – 2013 v prípade poskytnutia kapacity na výkon auditu podľa čl. 62 nariadenia Rady (ES) č. 1083/2006 a čl. 61 nariadenia Rady (ES) č. 1198/2006 pre Ministerstvo financií SR ako orgán auditu
do 29. februára 2008

B.2.	vypracovať vnútorné manuály na výkon auditu v súlade s Postupmi pre audit štrukturálnych fondov, Kohézneho fondu a Európskeho fondu pre rybné hospodárstvo na programové obdobie 2007 – 2013 v prípade uzatvorenia dohody o spolupráci pri výkone auditu štrukturálnych fondov, Kohézneho fondu a Európskeho fondu pre rybné hospodárstvo na programové obdobie 2007 – 2013
do 31. marca 2008

B.3.	postupovať v súlade s Postupmi pre audit štrukturálnych fondov, Kohézneho fondu a Európskeho fondu pre rybné hospodárstvo na programové obdobie 2007 – 2013 v prípade uzatvorenia dohody o spolupráci pri výkone auditu štrukturálnych fondov, Kohézneho fondu a Európskeho fondu pre rybné hospodárstvo na programové obdobie 2007 – 2013
od 1. januára 2008, kontrola každoročne k 31. decembru

ministrovi kultúry
ministrovi financií
B.4.	uzatvoriť dohody o spolupráci pri výkone auditu štrukturálnych fondov na programové obdobie 2007 – 2013 v prípade uzatvorenia zmluvy medzi Úradom vlády SR ako riadiacim orgánom a Ministerstvom kultúry SR o zapojení Ministerstva kultúry SR do riadiaceho a kontrolného systému Operačného programu Informatizácia spoločnosti, ktorej súčasťou bude aj rozhodnutie riadiaceho orgánu o zapojení organizačných jednotiek kontroly a auditu Ministerstva kultúry SR ako orgánu zúčastňujúceho sa na vykonávaní audítorských akcií podľa čl. 62 nariadenia Rady (ES) č. 1083/2006 a poskytnutia kapacity na výkon auditu podľa čl. 62 nariadenia Rady (ES) č. 1083/2006 pre Ministerstvo financií SR ako orgán auditu
do troch mesiacov od uzatvorenia zmluvy medzi Úradom vlády SR a Ministerstvom kultúry SR podľa úlohy B.4.

ministrovi kultúry
B.5.	vypracovať vnútorný manuál na výkon auditu v súlade s Postupmi pre audit štrukturálnych fondov, Kohézneho fondu a Európskeho fondu pre rybné hospodárstvo na programové obdobie 2007 – 2013 v prípade uzatvorenia dohody o spolupráci pri výkone auditu štrukturálnych fondov na programové obdobie 2007 – 2013
do troch mesiacov od uzatvorenia dohody o spolupráci pri výkone auditov

B.6.	postupovať v súlade s Postupmi pre audit štrukturálnych fondov, Kohézneho fondu a Európskeho fondu pre rybné hospodárstvo na programové obdobie 2007 – 2013 v prípade uzatvorenia dohody o spolupráci pri výkone auditu štrukturálnych fondov na programové obdobie 2007 – 2013 s Ministerstvom financií SR
od dňa uzatvorenia dohody o spolupráci pri výkone auditov, kontrola každoročne k 31. decembru

Vykonajú:	podpredseda vlády a minister školstva
minister financií
minister výstavby a regionálneho rozvoja
ministerka práce, sociálnych vecí a rodiny 
minister dopravy, pôšt a telekomunikácií
minister životného prostredia
minister hospodárstva
ministerka pôdohospodárstva
minister zdravotníctva
minister kultúry
vedúci Úradu vlády SR